Wesley Moraes
Peileadóir gairmiúil Brasaíleach é Wesley Moraes Ferreira da Silva (rugadh 24 Samhain 1996), ar a dtugtar Wesley go coitianta. Imríonn mar thosaí láir do chlub 1A Pro League Club Brugge agus é ar iasacht ó chlub Premier League Aston Villa agus d’fhoireann náisiúnta na Brasaíle. 

Chuir sé tús lena shlí bheatha i bhfoireann na Brasaíle Itabuna sular aistrigh sé go Trenčín sa Super Liga tSlóvacach agus ina dhiaidh sin go Club Brugge, áit ar bhuaigh sé dhá theideal sraithe agus ainmníodh mar Pheileadóir Gairmiúil Óg na Bliana sa Bheilg in 2018. D'imir sé a chéad chluiche idirnáisiúnta don Bhrasaíl i mí na Samhna 2019.

Gairm club 
Mar ógánach d’imir Moraes futsal timpeall a bhaile dúchais Juiz de Fora. D'aistrigh sé go dtí an pheil agus rinne sé ionadaíocht ag Associação Esportiva Uberabinha agus ag an Sport Club Juiz de Fora ar feadh tréimhsí diffriúla. In 2013, chaith sé trí mhí ag Atlético Mineiro, ach scaoileadh saor é; an bhliain sin, d’imir sé do Tupi freisin. Tar éis dó dul isteach san taobh áitiúil Itabuna ag ocht mbliana déag d’aois, d’imir Wesley go leathphroisiúnta san leibhéal stáit Campeonato Baiano in 2014, ach d’fhág sé sa chlub tar éis trí mhí.

Chuaigh sé ar a thriail ina dhiaidh sin le clubanna Eorpacha. Rinne sé triail sé mhí i bhfoireann acadamh Atlético Madrid, áit ar imir sé i gcomórtais i mBilbao agus sa Chróit, agus ina dhiaidh sin triail trí mhí ag AS Nancy; níor thairg ceachtar de na clubanna conradh gairmiúil dó. Rinne Wesley triail freisin le foireann Evian i Ligue 2.

Trenčín 
Thosaigh Wesley le AS Trenčín sa Super Liga Slóvaice i mí Iúil 2015, dream a tháinig ar an eolas faoi tar éis a thrialacha san Eoraip. An 14 Iúil 2015, d’imir sé do Trenčín i gcoinne FCSB sa dara babhta cáiliúcháin de Shraith na Seaimpíní 2015–2016. Scóráil sé faoi dhó do Trenčín san athchluiche i gcoinne FCSB, ag cabhrú lena fhoireann bua 3–2 a bhaint amach ach níor lean an club ar aghaidh go dtí an chéad bhabhta eile.

Club Brugge 
D'aistrigh Wesley go Club Brugge ar an 29 Eanáir 2016. Scóráil sé a chéad bháire ina chéad chluiche i gcoinne KVC Westerlo. Bhí sé ag streachailt le saincheisteanna ionsaitheachta le linn a chéad séasúr leis an gclub. Mar thoradh air sin fuair sé go leor cártaí buí agus cuireadh den pháirc é uair amháin. I gcluiche i gcoinne Royal Antwerp, chaith sé téip ar a lámha chun meabhrú dó féin a mhisneach a choinneáil.

Aston Villa 
Ar an 13 Meitheamh 2019, shínigh Wesley conradh le Aston Villa sa Premier League  ar tháille £22,000,000 (€25,443,425). Tar éis campa oiliúna seachtaine leis an gcuid eile den scuad, rinne Wesley a chéad chluiche do Villa i gcluiche cairdiúil i gcoinne Minnesota United ar an 17 Iúil 2019. Scóráil Wesley a chéad sprioc le Villa sa tríú cluiche aige, ag tosú na scórála i mbuachan 2–0 ar Everton ar an 23 Lúnasa, ag bualadh Jordan Pickford leis an gcéad bhuille. Ar an 1 Eanáir, 2020, gortaíodh a bhallnasc crosach tar éis do Ben Mee ó Burnley é a thaicleáil. Scóráil Wesley níos luaithe sa chluiche, bua 2-1.  

D’fhan sé ar an gclaí go dtí an 26 Márta 2021, nuair a d’imir sé ar feadh 45 nóiméad i gcluiche cairdiúil i gcoinne West Bromwich Albion. 

D’fhill sé ar an Premier League mí ina dhiaidh sin, ag imirt i gcoinne West Brom, ag teacht amach ón mbinse in ionad Bertrand Traore le linn am breise i gcluiche cothrom 2-2 i gcoinne na Baggies.

Ar iasacht ag Club Brugge 
Ar an 28 Lunasá 2021, chuaigh Wesley air ais go Club Brugge ar iasacht i gcomhair an tséasúir

Gairm idirnaisíunta 
Rinne Wesley a chéad chluiche idirnáisiúnta don Bhrasaíl ar an 15 Samhain 2019, ag teacht amach ón mbinse i gcaillteanas 1–0 in aghaidh na hAirgintíne.

Stíl imearthá 
Rugadh Wesley le cos amháin beagnach trí ceintiméadar níos giorra ná an ceann eile, rud a d’fhág gurbh fhéidir a shiúl a chur i gcomparáid le siúl a chomhthírigh cháiliúil Garrincha. Chuir Joseph Chapman ón Birmingham Mail i gcomparáid le hiarbhuailteoir Aston Villa, Christian Benteke, é as a bhagairt láidir san aer agus as é a bheith chomh teann as féin ag bualadh na liathróide.

Saol Pearsanta 
D’fhás Wesley aníos i gcathair Juiz de Fora, 200 ciliméadar ó Rio de Janeiro. Peileadóir ba ea a athair a d’imir i lár páirce ach ní dhearna sé ach méid beag airgid as. Mhol Wesley a athair as peil a mhúineadh dó. D'éirigh a athair leathchraplaithe níos déanaí agus fuair sé bás d'ailse inchinne nuair a bhí Wesley naoi mbliana d’aois.

Tá beirt chlainne ag Wesley ó dhá chomhpháirtí éagsúla, Yan agus Maria Eduarda. Rugadh an chéad leanbh nuair a bhí Wesley 14 bliana agus an dara leanbh nuair a bhí sé 16 bliana. Agus é 16 bliana d’aois bhí sé ag sórtáil scriúnna i monarcha chun a theaghlach a chothú agus é páirteach i dtrialacha sacair sular aistrigh sé go AS Trencin.

Staítisticí gairme

Club 
Ón 21 Lúnasa 2020

Ónoracha 

AS Trenčín

 Super Liga Slóvacach: 2015–16
 Corn Slóvacach: 2015–16

Club Brugge

 An Chéad Roinn A den Bheilg: 2015–16, 2017–18
 Sár-Chorn na Beilge: 2016, 2018

Imreoir 

 Imreoir óg proifisiúnta na bliana sa Bheilg: 2017–18

Tagairtí